Source: http://24secunde.ro/sibiu-invinge-oradea-maniera-similara-modului-pierdut-bronzul-sezonul-trecut/
Timestamp: 2017-12-11 13:11:34+00:00

Document:
CSU Sibiu învinge la Oradea în manieră similară modului în care a pierdut bronzul în sezonul trecut - 24secunde.ro
CSU Sibiu învinge la Oradea în manieră similară modului în care a pierdut bronzul în sezonul trecut
In LNBM - ȘtiriTags bc csu sibiu, csm csu oradea, LNBM 08/10/2017 Adrian Micinic
BC CSU Sibiu a învins CSM CSU Oradea în prima etapă din noua ediție a Ligii Naționale de baschet masculin – ediția 2017/18. Rezultatul final a fost de 73-72.
Partida de la Arena Antonio Alexe s-a desfășurat exsct în oglindă cu Meciul 3 al finalei mici din sezonul precedent. Atunci, CSM CSU Oradea s-a impus la Sala Transilvania cu scorul de 72-71, revenind de la un deficit de peste zece puncte și după ce a fost condusă aproape în permanență.
De această dată, Sibiul a condus o dată în primul sfertși o dată în cel de-al 2-lea. Formația antrenată de către Dan Fleșeriu a anulat un deficit de zece puncte și a trecut la conducere, scor 59-58, însă Oradea a revenit din nou în avantaj. CSM-ul conducea cu scorul de 72-66 și părea să aibă cale liberă spre victorie.
Sibiul s-a opus marcând ultimele șapte puncte ale partidei. Oradea nu a marcat în ultimele două minute ale confruntării și a irosit două aruncări libere, după care nu a reușit să trimită mingea în coș la ultima posesie, una de 2.7 secunde.
Oradea a jucat în primul sfert cu Bobe Nicolescu. Acesta nu a jucat nicio secundă în ultimele 30 minute de joc. Nici celălalt jucător U23 autohton din lotul CSM-ului nu a jucat. Este vorba despre Basti Ionescu.
Mirel Dragoste a bifat 12 minute, iar Wilhelm Brosser a petrecut un minut și jumătate pe parchet pentru CSU Sibiu. Ei sunt jucătorii U23 utilizați de către Dan Fleșeriu în această confruntare.
De notat că BC CSU Sibiu a avut 14-5 la punctele marcate pe contraatac. Asta în condițiile în care CSM Oradea a avut 14 posesii pierdute, oferind adversarului 11 intercepții. Un detaliu foarte important în soarta acestui meci, cunoscut fiind faptul că galben-albaștrii sunt extrem de atletici și pot marca cu ușurință în situații de contraatac sau tranziție ofensivă.
Kevin Kapers a totalizat 24 puncte, 3 intercepții, 3 recuperări, Tyler Laser a adăugat 16 puncte, 3 intercepții, iar Monyea Pratt a terminat cu 13 puncte, 9 recuperări, 9 pase decisive, 3 intercepții pentru CSU Sibiu.
În replică, Nemanja Milosevic a reușit 16 puncte, 8 recuperări în pofida unei probleme la degetul mare. Muhamed Pasalic a adăugat 15 puncte, 5 recuperări, Andrei Mandache a terminat cu 13 puncte, 3 recuperări, 3 pase decisive, 2 intercepții, iar Goran Gajovic a reușit 12 puncte, 6 recuperări, 4 pase decisive.
CSM CSU Oradea a jucat fără Martin Zeno. Americanul este accidentat la genunchi și va fi indisponibil o perioadă îndelungată.
CSU Sibiu a avut un număr de aproximativ 30 de susținători în meciul de la Arena Antonio Alexe. Aceștia s-au făcut auziți în multe momente.
În etapa a 2-a, CSM CSU Oradea se duelează cu Dinamo la București. În schimb, CSU Sibiu primește vizite echipei CSM Steaua București.
Power Ranking LNBM – Ediția 4
Steaua CSM EximBank București a învins CSU Sibiu
Proveniența jucătorilor legitimați în LNBM
SCM U Craiova s-a impus în confruntarea lui Poli Iași
Bostjan Nachbar dorește să creeze un sindicat al jucătorilor profesioniști din Europa
Victorie pentru echipa lui Rareș Uță
Tenerife se impune la Barcelona într-o etapă favorabilă lui Real Madrid

References: csm 
 CSM 
 CSM 
 CSM 

CSM 
 CSM 
 CSM 
 CSM